stanford-oval/wikipedia huggingface dataset:
Jaromil Jireš
Elämä ja ura

Jireš syntyi nykyisen Slovakian pääkaupungissa Bratislavassa, mutta muutti Prahaan päästyään opiskelemaan Prahan televisio- ja elokuvakouluun FAMUun. Jireš valmistui sekä valokuvaajaksi että elokuvaohjaajaksi jo 1950-luvun lopussa, ennen useita muita uuteen aaltoon yhdistettyjä ohjaajia. Hän ohjasi useita lyhytelokuvia ja työskenteli Prahassa teatterissa ennen ensimmäistä pitkää elokuvaansa.
Jirešin esikoiselokuvaa Huuto (1964, tšek. Křik) pidetään yhtenä tšekkoslovakialaisen elokuvan uuden aallon ensimmäisistä elokuvista. Vuosi 1964 oli uuden aallon realistisesti yhteiskuntaa kuvaavan juonteen läpimurtovuosi. Samaan aikaan elokuvateattereissa olivat Věra Chytilován Jostakin muusta (1963) ja Milos Formanin Musta Pekka (1964). Ludvík Aškenazyn tarinaan perustuva Huuto kertoo tarinan nuoresta parista, joka on saamassa ensimmäisen lapsensa. Elokuvan kerronta ei ole perinteisen suoraviivainen. Runollisessa Huudossa on takaumia, ennusteita tulevasta ja unijaksoja. Jireš hyödyntää useiden muiden uuden aallon ohjaajien tavoin myös cinema veritén tekniikoita. Huuto ilmoitettiin myös Cannesin elokuvajuhlien kilpailusarjaan ja Jireš palkittiin nuoren ohjaajan palkinnolla.
Jireš ohjasi seuraavaksi yhden vuonna 1966 julkaistun Perličky na dně -episodielokuvan (engl. Pearls of the deep tai Pearls at the bottom) episodeista. Jirešin ohjaama Romance (engl. Romance) kertoo nuorukaisen ja mustalaistytön rakkaustarinan. Hänen seuraava pitkä elokuvansa oli Prahan kevään 1968 aikaan kuvattu ja vuonna 1969 julkaistu Žert (engl. The Joke). Žert on tšekkoslovakialaisen elokuvan uuden aallon suorin ja kiertelemättömin totalitarismin ja kommunistisen hallinnon kritiikki. Jireš ja Milan Kundera valmistelivat Žertin elokuvakäsikirjoitusta jo vuonna 1967, ennen kuin Kundera julkaisi saman tarinan esikoisromaaninaan Pila (1965). Kun poliittinen tilanne vapautui Prahan kevään myötä, Jireš sai mahdollisuutensa. Lopullisesta elokuvasta puuttuvat täysin sekä Kunderan romaanin romanttisuus että Jirešin muiden elokuvien runollisuus.
Kun esimerkiksi Forman ja Ivan Passer pakenivat länteen Neuvostoliiton miehitettyä Tšekkoslovakian, Jireš jatkoi työskentelyä maassa. Seuraava elokuva oli muutos edellisten elokuvien realistisuuteen. Valerie a týden divů (1970, engl. Valerie and a Week of Wonders) perustuu runoilija Viítězslav Nezvalin romaaniin. Elokuva on värikäs ja surrealistinen tarina tytöstä, joka on aikuistumassa. Goottilaista fantasiaa ja Liisan seikkailut ihmemaassa -vaikutteita yhdistelevä tarina on runollinen, eroottinen ja väkivaltainen. Seuraava elokuva ...a pozdravuji vlaštovky (engl. Greetings to the Swallows) on edellistä perinteisempi tarina vastarintataistelija Maruška Kudeříkovásta, jonka natsit vangitsevat ja lopulta tappavat. Jireš ohjasi tulevina vuosina useita elokuvia ja varsinkin taidetta käsitteleviä dokumenttielokuvia. Hänen 1970-luvun lopun ja 1980-luvun elokuvansa eivät kuitenkaan enää haastaneet samalla tavalla valitsevia olosuhteita kuin 1960-luvun elokuvat. Samettivallankumouksen jälkeen Jireš ohjasi vielä elokuvan Labyrinth (1991) ennen loukkaantumistaan auto-onnettomuudessa.
Valikoitu filmografia > Lyhytelokuvia

Strejda (1959)
Sál ztracených kroků (1960)
Srub (1966)
Don Juan 68 (1968)
Valikoitu filmografia > Elokuvia

Huuto (1964)
Perličky na dně (osa "Romance", 1966)
Žert (1969)
Valerie a týden divu (1970)
..a pozdravuji vlaštovky (1972)
Labyrinth (1991)
Aiheesta muualla

Jaromil Jireš Tšekin elokuva-arkistossa.
Saulius Ambrulevičius

Saulius Ambrulevičius
Saulius Ambrulevičius (s. 10. kesäkuuta 1992 Kaunas) on liettualainen taitoluistelija. Hän on voittanut miesten yksinluistelussa Liettuan-mestaruuden vuosina 2007–2012 ja osallistunut lisäksi useisiin Euroopan- ja maailmanmestaruuskilpailuihin. Hänen valmentajanaan on toiminut Egle Kliucakiene.
Aiheesta muualla

Kuvia tai muita tiedostoja aiheesta Saulius Ambrulevičius Wikimedia Commonsissa
Sangatte

| Sangatte |
| --- | --- |
 Kunta katsottuna Cap Blanc-Nezin kalliolta
 vaakuna
 Sangatte
 Koordinaatit: 50°56′51″N, 1°45′27″E 
Valtio:  Ranska
Alue:  Hauts-de-France
Departementti:  Pas-de-Calais
Arrondissementti:  Calais
Pinta-ala:  
 – Kokonaispinta-ala:  14,3 km²
Väkiluku (2019):  4 845 
 – Väestötiheys:  339 as./km²
Kunnan numero:  62774
 
 Kunnan kotisivut 
Infobox OKVirheellinen NIMI-arvo: 
Sangatte on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Englannin kanaalin rannikolla, noin 8 kilometriä Calais'n kaupungista länteen.
Sangatte on pieni merenrantakohde. Kunta tuli tunnetuksi 25. heinäkuuta 1909, jolloin Louis Blériot lensi ensimmäisenä lentokoneella Englannin kanaalin yli Les Baraquesin kylästä Doveriin. Kylä sai tämän tapahtuman jälkeen nimen Blériot-Plage, ja sinne myös pystytettiin muistomerkki. Kunnan länsiosassa on 133 metriä korkea kalkkikivikallio Cap Blanc-Nez. Kallion päälle on rakennettu ensimmäisen maailmansodan aikainen muistomerkki joka on omistettu Dover Patrolille.
Louis Blériot -muistomerkki
Dover Patrol -muistomerkki
Kanaalin tunneli

Sangatte on ollut Kanaalin tunnelin työmaana kolmesti.
Ensimmäisen kerran Kanaalin tunnelia kaivettiin Sangattessa vuonna 1878. Tuolloin kaivaminen aloitettiin Cap Blanc-Nezin pohjoispuolella. Tunnelin tekeminen aloitettiin tekemällä 90 metriä syvä kaivanto. Vaakatunnelia kaivettiin 1 839 metriä meren alle. Työt kuitenkin lopetettiin vuonna 1883. Suuaukon ympärille tehtiin muuri ja lopulta 2000-luvun alussa se suljettiin betonilaatalla, joka on edelleen näkyvissä.
Toisen kerran Kanaalin tunnelia varten perustettiin yhtiö vuonna 1957, ja tunneli tekoon päästiin vuonna 1973. Ensin rakennettiin 150 metriä pitkä ramppi, ja sen jälkeen kaivettiin 37 metrin syvyyteen maan alle 400 metrin pituinen luola. Yhdistynyttä kuningaskuntaa kohtasi kuitenkin talouskriisi vuonna 1975 ja se vetäytyi hankkeesta. Yhdysvalloista 2 miljardilla frangilla (noin 305 miljoonalla eurolla) ostettu ja Sangattessa koottu tunnelinporauskone jäi käyttämättä.
Kolmas kerta koitti vuonna 1986. Tässä yhteydessä rakennettiin uusi kaivanto Sangatteen vuonna 1987. Se on vain kymmenien metrien päässä vuonna 1973 tehdystä rampista. Kaivannon syvyys on 65 metriä ja sisähalkaisija 57 metriä. Tästä kaivannosta aloitettiin Kanaalin tunnelin Ranskan puolen työt.
Kanaalin tunnelin työmaa vuonna 1878
Vuoden 1973 tunnelityömaan ramppi
Aiheesta muualla

Kuvia tai muita tiedostoja aiheesta Sangatte Wikimedia Commonsissa
Seksitutkija ulkoavaruudesta

| Seksitutkija ulkoavaruudesta> What Planet Are You From? |
| --- | --- |

Ohjaaja:  Mike Nichols
Käsikirjoittaja:  Garry Shandling Ed Solomon Michael J. Leeson Peter Tolan
Tuottaja:  Garry Shandling
Säveltäjä:  Carter Burwell
Kuvaaja:  Michael Ballhaus
Leikkaaja:  Richard Marks
Pukusuunnittelija:  Ann Roth
Pääosat:   Garry Shandling  Annette Bening  John Goodman  Ben Kingsley 
Valmistustiedot
Valmistusmaa:  Yhdysvallat
Tuotantoyhtiö:  Brillstein Entertainment Partners
Levittäjä:  Columbia Pictures Netflix
Ensi-ilta:  Yhdysvallat 3. maaliskuuta 2000
Kesto:  101 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Seksitutkija ulkoavaruudesta (engl. What Planet Are You From?) on vuonna 2000 ensi-iltansa saanut yhdysvaltalainen komediaelokuva, jonka on ohjannut Mike Nichols.
Juoni

Miesten asuttamalta planeetalta lähetetään edustaja Maahan etsimään sopivaa naista.
Rooleissa

| 0 | 1 | 2 |
| --- | --- | --- |
|   Garry Shandling   | … |   Harold Anderson   |
|   Annette Bening   | … |   Susan Anderson   |
|   John Goodman   | … |   Roland Jones   |
|   Ben Kingsley   | … |   Graydon   |
|   Greg Kinnear   | … |   Perry Gordon   |
Aiheesta muualla

Seksitutkija ulkoavaruudesta Internet Movie Databasessa (englanniksi)
Sergei Rozanov

Sergei Grigorjevitš Rozanov (ven. Серге́й Григо́рьевич Ро́занов, 29. syyskuuta 1894 Moskova – 9. tammikuuta 1957 Moskova) oli venäläinen teatteriohjaaja ja lastenkirjailija.
Sergei Rozanov syntyi asianajajan perheeseen. Hän kävi yksityislyseon ja opiskeli lääketiedettä Moskovan yliopistossa. Rozanov osallistui ensimmäiseen maailmansotaan ja liittyi vapaaehtoisena puna-armeijaan. Hän työskenteli opettajana sekä ohjasi ja kirjoitti lastennäytelmiä. Vuosina 1928–1931 hän toimi Valko-Venäjän toisen valtionteatterin taiteellisena johtajana ja vuosina 1933–1937 Moskovan nukketeatterin pääohjaajana.
Rozanov kirjoitti myös lastenkirjoja. Hänen teoksistaan tunnetuin on vuonna 1928 ensimmäisen kerran ilmestynyt Vesan seikkailut (Prikljutšenija Travki). Se on runollinen ja jännittävä kertomus suureen maailmaan ensi kertaa tutustuvasta pikkupojasta.
Suomennettu teos

Vesan seikkailut (Prikljutšenija Travki). Petroskoi: Kirja, 1934.
Sentterit

| Sentterit |
| --- | --- |

Perustettu:  1997
Kotiareena:  Porin keskustan uimahalli
Paikkakunta:   Pori
Värit:           
Lajit:  Vesipallo
Puheenjohtaja:  Markku Savinen
Mestaruudet:  10
Sentterit on porilainen vesipalloon erikoistunut urheiluseura. Sentterit on voittanut naisten Suomen mestaruuden yhteensä kymmenen kertaa, joista seitsemän peräkkäisinä vuosina 1999-2005. Sentterit on myös vuoden 2017 naisten Suomen mestari. 
Seura osallistuu miesten ja naisten sarjojen lisäksi B-, C- ja D- juniorisarjoihin sekä järjestää vesipallokouluja.
Saavutukset

Suomen mestari: 1999, 2000, 2001, 2002, 2003, 2004, 2005, 2007, 2015, 2017
SM-hopeaa: 2006, 2008, 2013, 2014
SM-pronssia: 2010, 2018
Aiheesta muualla

Seuran kotisivut (Arkistoitu – Internet Archive)
Kuvagalleria joukkueen ottelusta
Shaman

Wikisanakirjassa on tähän liittyvä sananselitys: .
Shaman voi tarkoittaa ainakin seuraavia:
Shaman, suomalainen saameksi laulanut yhtye, sittemmin Korpiklaani
Shaman eli Shaaman, brasilialainen yhtye
Shaman, Santanan albumi vuodelta 2002
Sepelvaltimon ohitusleikkaus

Ohitusleikkaus. Vasemmasta jalasta otettu laskimosiirre. Potilaan oikealla puolella sydän-keuhkokone. Avattu rintalasta ja leikkausalue keskellä alhaalla.
Ensimmäisen, toisen, kolmannen ja neljännen tyypin ohitusleikkaus
Sepelvaltimon ohitusleikkaus tarkoittaa sydämen sepelvaltimon ahtaumakohdan ohittamista muualta elimistöstä otetulla verisuonisiirteellä. Leikkausta käytetään sepelvaltimotaudin hoidossa. Kyseisellä leikkauksella voidaan helpottaa sepelvaltimotaudin aiheuttamia oireita ja joissain tapauksissa myös parantaa potilaan ennustetta, eli vähentää taudista johtuvaa kuolleisuutta.
Leikkaukset on perinteisesti tehty halkaisemalla potilaan rintalasta nukutuksen aikana. Rintalasta levitetään auki. Sen jälkeen potilas on liitetty sydän-keuhkokoneeseen ja sydän pysäytetty. Tätä tekniikkaa on käytetty 1950-luvulta lähtien . Verisuonisiirteinä voidaan käyttää alaraajoista otettuja laskimoita, kyynärvarsista otettuja värttinävaltimoita (arteria radialis) tai rintakehän sisäseinämän valtimoa (LITA). Monessa tapauksessa tehdään samassa leikkauksessa useita ohituksia eri suoniin ja näin tarvitaan myös useita verisuonisiirteitä. Suonen toinen pää liitetään aorttaan ja toinen pää ommellaan sepelvaltimon ahtaumakohdan toiselle puolelle, eli ahtaumakohta ohitetaan. Mikäli käytetään LITA-suonta, ei sen toista päätä tarvitse irrottaa, koska se on jo valmiina kiinni aortassa. Tällöin ainoastaan toinen pää irrotetaan ja kiinnitetään uuteen kohtaan.
Laskimosuonten ongelmana on niiden heikko aukipysyvyys. Kymmenessä vuodessa kolmasosa niistä tukkeutuu täysin, kolmasosa osittain ja vain yksi kolmannes pysyy kokonaan avoimena. Tämän vuoksi ohitusleikkauksissa pyritään käyttämään valtimosuonia, mikäli mahdollista. Valtimosiirteiden auki pysyvyyttä selvittäneessä tutkimuksessa yhdeksän vuoden kuluttua 97 % LITA-suonista ja 88 % värttinävaltimoista oli varjoainekuvauksen mukaan täysin auki.
Sydämen pysäyttäminen leikkauksen ajaksi helpottaa suonten saumojen ompelua. Se lisää kuitenkin leikkauksesta johtuvien aivoverenkiertohäiriöiden riskiä. Tämä voi aiheuttaa esimerkiksi leikkauksen jälkeisiä muistihäiriöitä. Tämän vuoksi on viime aikoina lisääntyvässä määrin ryhdytty käyttämään tekniikkaa, jossa sydäntä ei pysäytetä leikkauksen ajaksi. Tämä tekee kuitenkin saumojen ompelusta vaikeaa. Ompelua pyritään helpottamaan erilaisilla tukivälineillä, joilla ompelukohta pyritään tukemaan liikkumattomaksi, vaikka sydän muuten sykkiikin normaalisti. Leikkauksen tekeminen ilman sydämen pysäyttämistä vähentää huomattavasti neurologisten komplikaatioiden riskiä.
Miniohitusleikkausten kehitysvaiheet

Niin sanotut mini-invasiiviset tekniikat ovat nopeasti kehittyneet mahdollistaen entistä yksilöllisemmän sydänkirurgisen hoidon. Valtavirrasta poiketen etenkin latinalaisessa Amerikassa aloitettiin ohitusleikkausten tekeminen sykkivään sydämeen. Tämä kehitys johti siihen, että vuonna 1988 Bennetti suoritti yhden suonen sepelvaltimo-ohituksen pienestä rintakehän viillosta sykkivään sydämeen . Menetelmä sai melkoista huomiota, ja tämän jälkeen niin sanottu mini-invasiivinen ohitusleikkaus otettiin käyttöön useassa keskuksessa.
Säästävät ohitusleikkaukset

Mini-invasiiviset ohitusleikkaukset aloitettiin Suomessa 1996. Leikkaus tehdään mahdollisimman yksinkertaisesti. Vasemman eteen laskevan sepelvaltimon sairaudessa 
tehdään samasta rintakehän avauksesta rintakehän vasemman sisävaltimon irrotus ja sen liitos eteen laskevaan sepelvaltimoon sydämen sykkiessä ilman sydän-keuhkokonetta. .
Säästävien ohitusleikkauksen tulokset ovat nyt lähes yhtä hyvät kuin tavanomaisen menetelmän mutta haittavaikutukset vähäisemmät. Sepelvaltimoiden mini-invasiivinen ohitusleikkaus sopii myös kahden suonen tautia sairastavien hoitoon jopa rutiinimenetelmänä.
Sepelvaltimoiden säästävä ohitusleikkaus on vakiinnuttanut asemansa ja on avaamassa uusia mahdollisuuksia koronaaritaudin yksilölliseen hoitoon. Tulevaisuudessa se voidaan yhdistää pallolaajennukseen, joten myös osa kolmen suonen sairautta potevista voidaan hoitaa ilman rintalastan halkaisua ja sydän-keuhkokonetta ja perfuusiota. Tällä voidaan myös säästää kustannuksia lyhentyneen hoitoajan ja sairausloman ansiosta
Aiheesta muualla

Kuvia tai muita tiedostoja aiheesta Sepelvaltimon ohitusleikkaus Wikimedia Commonsissa
Saulin ja Nikon parhaat pätkät

| Saulin ja Nikon parhaat pätkät |
| --- | --- |
Pääosissa:  Sauli Koskinen Niko Nousiainen
Alkuperämaa:   Suomi
Alkuperäiskieli:  suomi
Verkko:  Sub
Esitetty:  25. lokakuuta 2008 – 10. tammikuuta 2009
Tuotantokausia:  1
Jaksoja:  12
Tuotanto
Tuotantoyhtiö(t):  Optipari
Saulin ja Nikon parhaat pätkät oli Subilla esitetty viihdeohjelma, jota juonsivat Big Brotherin 3. tuotantokaudelta (2007) tutut kilpailijat Sauli Koskinen ja Niko Nousiainen. Sarjan idea oli se, että Koskinen ja Nousiainen kommentoivat hullunkurisia viraalivideoita maailmalta. Sarja alkoi lauantaina 25. lokakuuta 2008 ja päättyi 10. tammikuuta 2009.
Jaksot

| Jakso | Vieraat | Ensiesitys |
| --- | --- | --- |
| 1. | Martina Aitolehti | 25. lokakuuta 2008 |
| 2. | - | 1. marraskuuta 2008 |
| 3. | Eeva Jaakonmaa | 8. marraskuuta 2008 |
| 4. | - | 15. marraskuuta 2008 |
| 5. | Janne Kataja | 22. marraskuuta 2008 |
| 6. | - | 29. marraskuuta 2008 |
| 7. | Satu Tuomisto | 6. joulukuuta 2008 |
| 8. | - | 13. joulukuuta 2008 |
| 9. | Kadi Kaljula | 20. joulukuuta 2008 |
| 10. | - | 27. joulukuuta 2008 |
| 11. | - | 3. tammikuuta 2009 |
| 12. | - | 10. tammikuuta 2009 |
Seppo Kulmala

Seppo Olavi Kulmala (30. syyskuuta 1949 Tampere – 3. huhtikuuta 2018 Tampere) oli suomalainen näyttelijä.
Kulmala oli yksi Visa Mäkisen elokuvien vakionäyttelijöistä 1980-luvulla. Hänellä oli merkittäviä rooleja muun muassa elokuvissa Yön saalistajat (1984), Pekka Puupää poliisina (1986) ja Ruuvit löysällä (1989). Kulmala näytteli myös useissa televisiosarjoissa, kuten Tankki täyteen (1980), Häräntappoase (1989), Pakanamaan kartta (1991), Pekko Aikamiespoika (1993) ja Cafe Kirpputori (1996). Hänellä oli myös pieni tappajan rooli elokuvassa Raid (2003).
Kulmala isännöi säännöllisesti runonlausuntailtoja Teatteriravintola Kivessä Tampereella.
Aiheesta muualla

Seppo Kulmala Elonetissä.
Serenadi jousille (Tšaikovski)

Pjotr Tšaikovskin Serenadi jousille (C-duuri, op. 48) on jousiorkesterille syys- ja lokakuussa 1880 sävelletty teos. Säveltäjä laati sen vapaamuotoisesti, ilman tilausta. Nadežda von Meckille säveltäjä kirjoitti teoksen syntyneen reaktiona säveltäjän "jokseenkin levottomaan ja huonoon" oloon.
Serenadi jousille kantaesitettiin Tšaikovsille yllätyksenä järjestetyssä konsertissa vuoden 1880 lopussa Moskovan konservatoriossa. Teoksen kantaesittänyt orkesteri koostui ammattilaisista ja opiskelijoista. Sävellyksen ensimmäinen julkinen esitys pidettiin seuraavana vuonna.
Osat

Pezzo en forma di Sonatina
Valse
Elegia
Finale
Aiheesta muualla

IMSLP: äänityksiä ja nuotteja
Serenity

Serenity voi viitata johonkin seuraavista:
Musiikissa

Serenity, Timo Kotipellon albumi vuodelta 2007
Serenity, Blood for Bloodin albumi vuodelta 2004
Serenity, Bobo Stensonin albumi vuodelta 2000
Serenity, Culture Beatin albumi vuodelta 1993
Serenity, Gotham O.D.:n EP vuodelta 2006
Serenity, itävaltalainen metalliyhtye
Serenity, Godsmackin kappale vuodelta 2003
”Serenity”, Olivia Newton-Johnin kappale albumilta Stronger Than Before
”Serenity”, Fireflightin kappale albumilta The Healing of Harms
Muut

Serenity, Joss Whedonin ohjaama tieteiselokuva vuodelta 2005
Serenity, vuoden 2005 tieteiselokuvan soundtrack
Serenity (s. 1969), yhdysvaltalainen pornonäyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Serenity”, voi hakea sivunnimihaulla, laajalla sivunnimihaulla tai tekstihaulla.
Shamaanikahvikki

| Shamaanikahvikki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Koppisiemeniset Angiospermae
Kaari::  Kaksisirkkaiset Eudicots
Alakaari::  Asteridit Asterids
Lahko::  Gentianales
Heimo::  Matarakasvit Rubiaceae
Suku::  Kahvikit Psychotria
Laji::  viridis
Kaksiosainen nimi
 Psychotria viridis  Ruiz & Pav. 
Synonyymit
 Palicourea viridis (Ruiz & Pav.) Schult.  Psychotria glomerata Kunth  Psychotria microdesmia Oerst.  Psychotria trispicata Griseb.  Uragoga glomerata (Kunth) Kuntze  Uragoga microdesmia (Oerst.) Kuntze  Uragoga trispicata (Griseb.) Kuntze  Uragoga viridis (Ruiz & Pav.) Kuntze 
Katso myös
   Shamaanikahvikki Wikispeciesissä   Shamaanikahvikki Commonsissa 
Infobox OKNimi-testi OKIUCN-testi OK: 
Shamaanikahvikki (Psychotria viridis) on kahvikkien sukuun ja matarakasvien heimoon kuuluva pensas, joka esiintyy Etelä-Amerikassa. Sillä on kasvualueellaan monia paikallisia nimiä, mukaan lukien Chacruna ja Chacrona.
Se sisältää dimetyylitryptamiinia, ja sitä käytetään muun muassa ayahuascan valmistukseen.
Shamaanikahvikki on monivuotinen kasvi, joka kasvaa jopa 5 metriä korkeaksi ja 2 metriä leveäksi.
Shamaanikahvikki, jonka lehdet ovat leikattu käyttöä varten.
Saulkrasti

| Saulkrasti |
| --- | --- |
 Riianlahden rantahiekkaa Saulkrastissa
 lippu:  vaakuna
 Saulkrasti
 Koordinaatit: 57.26333°N, 24.41569°E 
Valtio:   Latvia
Kunta:  Saulkrasti
Perustettu:  1933
Kaupungiksi:  1991
Väkiluku (2016)  ():  3 280
Aikavyöhyke:  UTC+2
 – Kesäaika:  UTC+3
Postinumero:  LV-2160 [lähde? ]
Suuntanumero(t):  +371 67 [lähde? ]
 
 www.saulkrasti.lv 
Infobox OKVirheellinen NIMI-arvo: 
Saulkrasti on pientalovaltainen pieni merenrantakaupunki ja kunta Latviassa Riianlahden itärannalla, linnuntietä noin 40 kilometriä Riiasta pohjoiseen.
Latvian rautateiden taajamajuna Saulkrastin asemalla.
Vuoden 2012 alussa Saulkrastin kaupungissa arvioitiin olevan 3 303 asukasta. Koko Saulkrastin kunnassa (Saulkrastu novads) heitä asui 6 157.
Vuonna 1933 joukko Riianlahden kyliä liitettiin yhdeksi kunnaksi. Kunnalle annettiin nimi Saulkrasti, joka suomennettuna tarkoittaa Aurinkorantoja. Vuodesta 1991 Saulkrasti on ollut kaupunki.[lähde? ]
Saulkrasti on tunnettu luonnonkauneudesta ja hiekkarannoistaan. Siellä vietetään Saulkrasti Jazz Festivalia.[lähde? ]
Kaupungin läpi kulkee Latvian rautateiden junanrata (Saulkrastin rautatieasema). Rataosuus Riiasta kaupunkiin on sähköistetty ja sinne liikennöidään pääkaupungin lähijunin. Hieman radan itäpuolella kaupungin läpi kulkee myös Latvian valtatie A1 (osa Via Balticaa ja eurooppatietä  ). Lisäksi kantatie P6 lähtee kaupungista itään ja yhdistää sen valtatiehen A3 Siguldan pohjoispuolella.
Aiheesta muualla

Kuvia tai muita tiedostoja aiheesta Saulkrasti Wikimedia Commonsissa
Saulkrasti Jazz Festival website
Savannikäärmekotka

| Savannikäärmekotka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Käärmekotkat Circaetus
Laji::  pectoralis
Kaksiosainen nimi
 Circaetus pectoralis  A. Smith, 1829 
Katso myös
   Savannikäärmekotka Wikispeciesissä   Savannikäärmekotka Commonsissa 
Infobox OKNimi-testi OKIUCN-testi OK: 
Savannikäärmekotka (Circaetus pectoralis) on haukkojen heimon sukuun kuuluva lintu. Sitä tavataan laajalti Itä-Afrikassa ja eteläisessä Afrikassa Angolassa, Botswanassa, Burundissa, Keski-Afrikan tasavallassa, Kongossa, Kongon demokraattisessa tasavallassa, Etiopiassa, Keniassa, Lesothossa, Malawissa, Mosambikissa, Namibiassa, Ruandassa, Somaliassa, Etelä-Afrikassa, Etelä-Sudanissa, Sudanissa, Swazimaassa, Tansaniassa, Ugandassa, Sambiassa ja Zimbabwessa.
Savannikäärmekotka Krugerin luonnonpuistossa.
Lajia esiintyy joillakin alueilla harvakseltaan, joillakin se taas on yleinen. Laajan esiintymisalueen vuoksi sen kokonaislukumäärä voi olla viisinumeroinen. Laji elä savannien ja arojen aukeilla alueilla ja metsien aukoissa 3400 metrin korkeuteen saakka.
Seven Sisters (colleget)

Seven Sisters on yhteisnimi seitsemälle perinteiselle naisille tarkoitetusta collegelle Yhdysvaltojen koillisosissa. Siihen kuuluivat  Radcliffe College (Massachusetts) ja Vassar College (New York), joissa nykyisin opiskelee myös miehiä, sekä naisopiskelijoihin yhä keskittyvät Barnard College New Yorkissa, Bryn Mawr College Pennsylvaniassa ja Mount Holyoke College, Smith College ja Wellesley College Massachusettsissa. Ryhmä perustettiin vuonna 1926, ja sen tarkoituksena oli hankkia näille collegeille rahoitusta ja arvostusta. Tavoitteena oli samanlainen asema kuin Ivy Leaguella. Muodollinen yhteistyö lakkasi vuonna 1935, mutta jäsenet jatkavat edelleen yhteistyötä ja järjestävät vuosittain konferenssin jostain ajankohtaisesta aiheesta.
Sergei Karasjov (jalkapallotuomari)

| Sergei Karasjov> Сергей Геннадьевич Карасёв |
| --- | --- |

Henkilötiedot
Koko nimi:  Sergei Gennadjevitš Karasjov
Syntynyt: 12. kesäkuuta 1979 (ikä 45) Moskova, Venäjä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2010– | FIFA |  |  |

Sergei Gennadjevitš Karasjov (ven. Сергей Геннадьевич Карасёв, s. 12. kesäkuuta 1979 Moskova, Venäjä) on venäläinen jalkapalloerotuomari. Hän on toiminut kansainvälisenä erotuomarina vuodesta 2010 alkaen.
Aiheesta muualla

Sergei Karasjovin esittely WorldReferee.com-sivustolla (Arkistoitu – Internet Archive) (englanniksi)
Jalkapallon alle 19-vuotiaiden Euroopan-mestaruuskilpailut

Jalkapallon alle 19-vuotiaiden Euroopan-mestaruuskilpailut on Euroopan jalkapalloliiton UEFA:n mestaruusturnaus alle 19-vuotiaista pelaajista koostuville maajoukkueille. Se on järjestetty eri muotoisena ja eri nimillä vuodesta 1948 alkaen.